b"\n_START_ARTICLE_\nSant Miquel del Soler de Gramoneda\n_START_SECTION_\nDescripci\xc3\xb3\n_START_PARAGRAPH_\nSant Miquel del Soler de Gramoneda \xc3\xa9s una esgl\xc3\xa9sia amb volta d'arrencada g\xc3\xb2tica i coronament arrodonit. \xc3\x89s una esgl\xc3\xa9sia d'una sola nau i un absis modificat. Est\xc3\xa0 arrebossada per fora, el que dificulta l'observaci\xc3\xb3 del parament, tot i que es pot veure que \xc3\xa9s un conjunt molt r\xc3\xbastic, amb pedres de diferents mides en fileres._NEWLINE_La porta, al mur sud, \xc3\xa9s d'arc de mig punt adovellat. Al frontis hi ha una finestra en espitllera. La part m\xc3\xa9s ben conservada \xc3\xa9s el frontis i la meitat de la nau que li \xc3\xa9s propera. L'altra meitat t\xc3\xa9 un pegat groller al mur sud i a la part superior d'ambd\xc3\xb3s murs, desapareix l'encaix amb l'absis. Aquest est\xc3\xa0 refet i es troba parcialment damunt un rengle de blocs amuntegats i al damunt d'un rengle de blocs rectangulars de gran mida, formant una base poligonal regular._NEWLINE_A l'interior, l'arc presbiteral arrenca d'una imposta de pedres trapezo\xc3\xafdals amb bisell. Les mides s\xc3\xb3n de 3,60 x 9,60 metres.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nL'esgl\xc3\xa9sia es troba a prop de la masia del Soler de Gramoneda. El 29 de setembre se celebra la festa del sant. La masia de Soler de Gramoneda est\xc3\xa0 actualment deshabitada per\xc3\xb2 antigament, junt amb la masia de Grif\xc3\xa8, havia format part de la quadra de Soler i Grif\xc3\xa8."